
Številka: 160-0008/2026
Datum: 9. 9. 2026


Občinskemu svetu


ZADEVA: Obravnava Predloga Odloka o podelitvi koncesij za opravljanje javne službe na področju zdravstvene dejavnosti družinske medicine in fizioterapije na območju Občin Ig in Škofljica-drugo branje

.

OBRAZLOŽITEV

Pravna podlaga
Pravna podlaga za sprejem odloka je prvi in drugi odstavek 44.a člena Zakona o zdravstveni dejavnosti, ki določa, da koncedent koncesijo podeli na podlagi koncesijskega akta, s katerim se določijo vrsta, območje in predviden obseg opravljanja koncesijske dejavnosti, trajanje koncesije, možnost podaljšanja koncesijskega razmerja ter utemeljitev razlogov za podelitev koncesije. Nadalje sta pravna podlaga Statut Občine Ig in Statut Občine Škofljica, ki določata pristojnosti občinskih svetov za sprejemanje odlokov.

Ocena stanja in razlogi za sprejem odloka
Občini Ig in Škofljica sta skupaj pridobili dodatna programa na področju zdravstvene dejavnosti družinske medicine (1,00 programa/tima) in fizioterapije (1,00 programa/tima). Potreba po dodatnih programih izhaja iz naraščanja števila prebivalcev obeh občin in s tem povečanega obsega potreb po storitvah osnovne zdravstvene dejavnosti.

Javni zdravstveni zavod oziroma sosednji javni zdravstveni zavodi navedene dejavnosti ne morejo zagotavljati v obsegu, kot je določen z mrežo javne zdravstvene službe, zato ni zagotovljena potrebna dostopnost do zdravstvenih storitev za prebivalce občin Ig in Škofljica. Podelitev koncesij je zato edini način za zagotovitev izvajanja pridobljenih programov in izboljšanje dostopnosti do zdravstvenih storitev.

Vsebina predloga odloka
Predlog odloka je koncesijski akt in obsega 16 členov. Ureja predmet in namen koncesijskega akta (1. člen), vrsto, obseg in trajanje koncesij (2. člen), utemeljitev razlogov za podelitev koncesij (3. člen), krog možnih koncesionarjev (4. in 5. člen), območje izvajanja javne službe ter ureditev skupnega postopka obeh občin kot sokoncedentov (6. člen), izvedbo javnega razpisa in razpisno dokumentacijo (7. člen), pogoje in merila za izbor koncesionarja (8. člen), podelitev koncesije s soglasjem ministrstva, pristojnega za zdravje, ter sklenitev koncesijske pogodbe (9. člen), nadzor in poročanje (10. člen), prenehanje koncesijske pogodbe (11. člen), odvzem koncesije (12. člen), vezanost koncesije na izvajalca in obseg dejavnosti ter prepoved pravnega prometa s koncesijo (13. člen), subsidiarno uporabo zakona, ki ureja javno-zasebno partnerstvo (14. člen), pridobitev predhodnih soglasij ministrstva, pristojnega za zdravje, in Zavoda za zdravstveno zavarovanje Slovenije (15. člen) ter začetek veljavnosti odloka (16. člen).

Ker se koncesiji podeljujeta za območje obeh občin, odlok sprejmeta občinska sveta obeh občin v enakem besedilu, pred izvedbo skupnega postopka podelitve koncesij. Občini v postopku nastopata kot sokoncedenta, medsebojna razmerja pa podrobneje uredita s pogodbo o medsebojnih razmerjih.

Finančne posledice
Sprejem odloka za občinska proračuna ne pomeni neposrednih finančnih posledic. Programa, ki sta predmet koncesij, se financirata iz sredstev obveznega zdravstvenega zavarovanja na podlagi pogodbe med koncesionarjem in Zavodom za zdravstveno zavarovanje Slovenije. Stroški izvedbe javnega razpisa se krijejo v okviru sredstev, zagotovljenih za delovanje občinskih uprav.

Predhodna soglasja
Skladno s 15. členom predloga odloka občini pred podelitvijo koncesij pridobita soglasje ministrstva, pristojnega za zdravje, in Zavoda za zdravstveno zavarovanje Slovenije.


Od prvega branja se dopolni samo zadnji člen tako, da se glasi: Ta odlok začne veljati po objavi v uradnem glasilu občine Škofljica in Občine Ig, kar je predlagala Občina Škofljica.


Z dne, 16. 9. je bilo opravljeno prvo branje predloga Odloka, z dne, 21. 9. bo predlog Odloka obravnavan na seji Odbora za družbene dejavnosti in na Statutarno pravni komisiji.



PREDLOG SKLEPA
Občinski svet Občine Ig sprejme sklep, da se potrdi Odlok o podelitvi koncesij za opravljanje javne službe na področju zdravstvene dejavnosti družinske medicine in fizioterapije na območju Občin Ig in Škofljica.


Pripravila:								Zlatko Usenik l.r.
Polona Skledar							    župan
višja svetovalka za
družbene dejavnosti

















Pripravila:								 
Polona Skledar								Zlatko Usenik
Višja svetovalka 								      župan
za družbene dejavnosti


















[image: ]
image1.emf

image2.emf

